Oficialusis leidinys L 079 , 17/03/2004 p. 0023 - 0025



Komisijos reglamentas (EB) Nr. 490/2004 2004 m. kovo 16 d. dėl laikino leidimo leistiną priedą naudoti pašaruose nauja paskirtimi (Saccharomyces cerevisiae) (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Reglamentu (EB) Nr. 1756/2002 [2], ypač į jos 3 straipsnį ir 9e straipsnio 1 dalį, kadangi: (1) Direktyva 70/524/EEB numato, kad be Bendrijos suteikto leidimo į apyvartą negali būti išleidžiami jokie priedai, (2) Direktyvos 70/524/EEB C priedo II dalyje nurodytų priedų, kurie apima mikroorganizmus, atveju laikinas leidimas leistiną priedą naudoti nauja paskirtimi gali būti duotas, jei yra įvykdytos toje direktyvoje nurodytos sąlygos ir jei, atsižvelgiant į esamus rezultatus, pagrįstai galima daryti prielaidą, kad panaudotas gyvūnų pašaruose jis turės vieną iš tos direktyvos 2 straipsnio a punkte nurodytų poveikių. Toks laikinas leidimas tos direktyvos C priedo II dalyje nurodytų priedų atveju gali būti duotas ne ilgesniam kaip ketverių metų laikotarpiui; (3) pirmą kartą laikinai naudoti mikroorganizmų grupės Saccharomyces cerevisiae preparatą (CBS 493.94) veršeliams buvo leista Komisijos reglamentu (EB) Nr. 1436/1998 [3], penimiems galvijams Komisijos reglamentu (EB) Nr. 886/1999 [4], o pieningoms karvėms Komisijos reglamentu (EB) Nr. 937/2001 [5]. Šie leidimai paskutinį kartą buvo pakoreguoti Komisijos reglamentu (EB) Nr. 2200/2001 [6]; (4) buvo pateikti prašymą leisti naudoti šį priedą arkliams paremiantys nauji duomenys; (5) įvertinus prašymą leisti naudoti šį priedą nauja paskirtimi, nustatyta, kad įvykdytos visos laikinam leidimui nustatytos sąlygos, numatytos Direktyvoje 70/524/EEB; (6) 2003 m. lapkričio 13 d. Europos maisto saugos tarnyba (Mokslinė grupė gyvūnų pašaruose naudojamų priedų ir produktų ar medžiagų klausimais) pateikė palankią nuomonę dėl šio priedo saugos naudojant jį arkliams šio reglamento priede numatytomis sąlygomis; (7) dėl to reikėtų laikinai leisti naudoti šį priedą arkliams ketverių metų laikotarpiu; (8) įvertinus prašymą paaiškėjo, kad reikės tam tikrų procedūrų darbuotojams apsaugoti nuo priede nurodyto priedo poveikio. Tokia apsauga turėtų būti užtikrinama taikant 1989 m. birželio 12 d. Tarybos direktyvą 89/391/EEB dėl priemonių darbuotojų saugai ir sveikatos apsaugai darbe gerinti nustatymo [7] su pakeitimais, padarytais Europos Parlamento ir Tarybos reglamentu (EB) Nr. 1882/2003 [8]; (9) šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ REGLAMENTĄ: 1 straipsnis I priede pateikiamą preparatą, priklausantį mikroorganizmų grupei, leidžiama laikinai naudoti kaip gyvūnų pašarų priedą tame priede numatytomis sąlygomis. 2 straipsnis Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2004 m. kovo 16 d. Komisijos vardu David Byrne Komisijos narys [1] OL L 270, 1970 12 14, p. 1. [2] OL L 265, 2002 10 3, p. 1. [3] OL L 191, 1998 7 7, p. 15. [4] OL L 108, 1999 4 27, p. 21. [5] OL L 130, 2001 5 12, p. 25. [6] OL L 299, 2001 11 15, p. 1. [7] OL L 183, 1989 6 29, p. 1. [8] OL L 284, 2003 10 31, p. 1. -------------------------------------------------- PRIEDAS Nr.(arba EB Nr.) | Priedas | Cheminė formulė, aprašas | Gyvūno rūšis arba kategorija | Ne vyresni kaip | Mažiausia norma | Didžiausia norma | Kitos nuostatos | Leidimo naudoti pabaiga | KSV/kg visaverčių pašarų | KSV/kg visaverčių pašarų | Mikroorganizmai 5 | Saccharomyces cerevisiae CBS 493.94 | Saccharomyces cerevisiaepreparatas, turintis ne mažiau kaip: 1 x 108 KSV/g priedo | Arkliai | – | 4 x 10 9 | 2,5 x 1010 | Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant. Saccharomyces cerevisiae kiekis paros racione neturi viršyti 4,17 x 1010 KSV 100 kg kūno masės. Leidžiama naudoti praėjus dviem mėnesiams nuo atjunkymo. | 2008 3 17 2008 3 20 | --------------------------------------------------